中華民國連江縣

中華民國連江縣，又名「馬祖」、「馬祖連江」、「竿塘連江」，屬福建省馬祖列島。有南竿島、北竿島、高登島、亮島、東莒島、西莒島、東引島、西引島，尚附數嶼，計三十六島礁。位海峽正北，臨閩江口、敖江口、羅源灣，與大陸僅一水之隔，為海運要衝。自國軍敗績，國府播臺，連江二分。今僅轄馬祖一隅，治南竿。兩岸分治之縣，連江為其孤例也，與「大陸連江」相對。馬祖國家風景區以其為域。 史 民國二十三年，福建省置「竿西聯保辦公處」於北竿，始行保甲，轄西洋、東湧、南竿、北竿、大坵、小坵、高登七島嶼。明年分置「西洋聯保辦公處」（轄東湧、西洋）與「竿塘聯保辦公處」（轄南竿、北竿）。三十四年，東引改屬連江縣西洋鄉。二十九年初，「竿塘聯保辦公處」改竿塘鄉。三十八年，國軍駐各島。三十九年，廢竿塘鄉，置「馬祖行政公署」，治南竿，分南竿區、北竿區、白肯區、東湧區、四礵區、岱山區、西洋區、浮鷹區八區。四十一年，國府棄四礵、岱山（台山列島）、西洋（西洋島群）、浮鷹（浮鷹島群）四區，餘四區依原縣復制。馬祖守備區指揮部轉屬金門防衛司令部。四十二年，棄浪島。八月，置連江縣於南竿，南竿區改南竿鄉，北竿區改北竿鄉。置長樂縣於白肯區，轄東湧區、白肯區。九月長樂縣白肯區分白肯鎮、東肯鄉。四十三年三月，復置羅源縣於東湧區，東湧區改東湧鄉。四十四年，馬祖行政公署改「閩東北行政公署」，督理連江、長樂、羅源三縣事務。七月一日復改「福建省第一區行政督察專員公署」。四十五年七月，恢復軍政，並奉國防部令，撤「福建省第一區行政督察專員公署」與長樂、羅源二縣，馬祖地區政務授「馬祖守備區戰地政務委員會」，白肯鎮改西犬鄉，東肯鄉改東犬鄉，東湧鄉改東引鄉。五十四年，國軍重駐浪島，隔年易名亮島。五十九年，併東犬、西犬為白犬鄉。六十年，以「毋忘在莒」意易名莒光鄉。八十一年十一月七日，廢軍政，行憲政，大小地方官員，皆聽民眾選舉之。八十八年，以其域設「馬祖國家風景區」。 政區 馬祖連江縣，轄南竿鄉、北竿鄉、莒光鄉、東引鄉四鄉。 據 它典 連江縣政府 互聯網檔案館存錄，時二〇一一年八月七日。